ওয়েস্ট ইন্ডিজ মহিলা ক্রিকেট দল
ওয়েস্ট ইন্ডিজ মহিলা ক্রিকেট দল আন্তর্জাতিক ক্রিকেট অঙ্গনে ওয়েস্ট ইন্ডিজের প্রতিনিধিত্বকারী মহিলাদের ক্রিকেট দল। দলের বর্তমান অধিনায়কের দায়িত্ব পালন করছেন স্তাফানি টেলর। ৭ মে, ১৯৭৬ তারিখে অস্ট্রেলিয়ার বিপক্ষে জ্যামাইকার মন্টিগো বে এলাকায় সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০০৫ ও ২০১৩ সালের মহিলাদের বিশ্বকাপে রানার্স-আপ অর্জন। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার শিরোপা লাভ করে দলটি।
সিডনি স্মিথ (ক্রিকেটার, জন্ম ১৮৮১)
১৯০৬ সালে ওয়েস্ট ইন্ডিজ দ্বিতীয় একাদশের সদস্যরূপে ইংল্যান্ড সফরে যান। সফরের পূর্বে তাঁকে ওয়েস্ট ইন্ডিজের সেরা শৌখিন বোলাররূপে আখ্যায়িত করা হয়েছিল। বামহাতে ধীরগতিতে বোলিং করার পাশাপাশি ব্যাটহাতেও তাঁর বেশ দক্ষতা ছিল। স্লিপ অঞ্চলে দারুণ ফিল্ডিংয়ে অভ্যস্ত ছিলেন। সফরে তাঁর ভূমিকা ছিল দারুণ। বিশেষ করে দূর্বল দলের বিপক্ষে। ৪টি প্রথম-শ্রেণীর ও ৪টি ক্ষুদ্রতর দলের বিপক্ষে সাত শতাধিক রান ও ৫০-এর বেশী উইকেট পান। এরপর থেকেই তাঁর ব্যাটিং দূর্বলতর হতে থাকলেও বল হাতে ঠিকই সফলতা পেয়েছেন। তন্মধ্যে, চূড়ান্ত খেলায় নর্দাম্পটনশায়ারের বিপক্ষে ১২ উইকেট পেয়েছিলেন।